CELEX: 62009TN0243
Language: et
Date: 2009-06-18 00:00:00
Title: Kohtuasi T-243/09: 18. juunil 2009 esitatud hagi — Fedecom versus komisjon

29.8.2009   
            
            
               ET
            
            
               Euroopa Liidu Teataja
            
            
               C 205/43
            
         18. juunil 2009 esitatud hagi — Fedecom versus komisjon
   (Kohtuasi T-243/09)
   2009/C 205/78
   Kohtumenetluse keel: prantsuse
   
      Pooled
   
   
      Hageja: Fédération de l'Organisation Economique Fruits et Légumes (Fedecom) (Pariis, Prantsusmaa) (esindaja: advokaat C. Galvez)
   
      Kostja: Euroopa Ühenduste Komisjon
   
      Hageja nõuded
   
   
               —
            
            
               tühistada vaidlustatud otsus EÜ asutamislepingu artikli 230 neljanda lõigu alusel;
            
         
               —
            
            
               mõista kõik selle astme kohtukulud välja komisjonilt.
            
         
      Väited ja peamised argumendid
   
   Hageja palub tühistada komisjoni 28. jaanuari 2009. aasta otsus K(2009) 203 (lõplik) (1), milles komisjon tunnistas ühisturuga kokkusobimatuks Prantsuse ametivõimude poolt puu- ja juurviljatootjatele „situatsiooniplaanide” raames antud riigiabi, mille eesmärk on lihtsustada Prantsusmaal kasvatatud põllumajandustoodete turustamist, ning nõudis, et Prantsuse Vabariik kõnealuse abi tagasi nõuaks.
   Hageja esitas oma hagi põhjenduseks kolm väidet, et:
   
               —
            
            
               eiratud on riigiabi mõistet EÜ artikli 87 lõike 1 tähenduses, kuna komisjon asus seisukohale, et situatsiooniplaanide raames tehtud tootjate vabatahtlike maksete (ettevõtjate osamaksed) puhul on tegemist riigi ressurssidega;
            
         
               —
            
            
               eiratud on EÜ artikli 87 lõiget 3, kuna komisjon asus seisukohale, et situatsiooniplaanide raames rakendatud meetmed ei ole ühisturuga kokkusobivad, ilma et ta oleks iga situatsiooniplaani põhjalikult uurinud;
            
         
               —
            
            
               rikutud on õiguspärase ootuse põhimõtet, kuna komisjoni tegevusetuse tõttu kümne aasta jooksul — kuigi komisjon pidi olema tingimata teadlik situatsiooniplaanide olemasolust —, võis tootjatel tekkida ootus, et situatsiooniplaanid on õiguspärased.
            
         
      (1)  ELT L 127, lk 11.